U-I-300/06
Natisni
Opravilna št.:
U-I-300/06
Datum odločitve:
6. 2. 2008
ECLI:
ECLI:SI:USRS:2008:U.I.300.06
Akt:
Odlok o spremembah in dopolnitvah Odloka o prostorskih ureditvenih pogojih za območje planske celote 06, naselje Šentilj ter razložena naselja Ložnica, Silova in Laze (Uradni vestnik Mestne občine Velenje, št. 13/06)
Izrek:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o prostorskih ureditvenih pogojih za območje planske celote 06, naselje Šentilj ter razložena naselja Ložnica, Silova in Laze (Uradni vestnik Mestne občine Velenje, št. 13/06) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marija Jelen, Velenje
Datum vloge:
31. 5. 2006
Vrsta odločitve:
sklep
Vrsta rešitve:
zavrženje
Dokument:
US27937
Dokument v PDF obliki:
U-I-300-06.pdf
103 KB
Prenesite datoteko
U-I-300/06-5
6. 2. 2008
SKLEP
Ustavno sodišče je v postopku za preizkus pobude Marije Jelen, Velenje, na seji 6. februarja 2008
sklenilo:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o prostorskih ureditvenih pogojih za območje planske celote 06, naselje Šentilj ter razložena naselja Ložnica, Silova in Laze (Uradni vestnik Mestne občine Velenje, št. 13/06) se zavrže.
Obrazložitev
1. Pobudnica izpodbija Odlok o spremembah in dopolnitvah Odloka o prostorskih ureditvenih pogojih za območje planske celote 06, naselje Šentilj ter razložena naselja Ložnica, Silova in Laze (v nadaljevanju Odlok). Meni, da je Odlok neustaven in nezakonit, ker se nanaša na naselje Šentilj, ki ga ni v seznamu naselij. Vas Šentilj naj bi po drugi svetovni vojni namreč razdelili v kopico naselij. Pobudnica navaja, da je lastnica parcele na območju izpodbijanega Odloka.
2. Pobudo za začetek postopka za oceno ustavnosti in zakonitosti da lahko vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja. Pobudnica zgolj z navedbo, da je lastnica parcele na območju izpodbijanega Odloka, ne izkaže, kako naj bi izpodbijani Odlok posegel v njen pravni položaj. Zato je Ustavno sodišče njeno pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik